CELEX: 32016D0716
Language: bg
Date: 2016-05-11 00:00:00
Title: Решение за изпълнение (ЕС) 2016/716 на Комисията от 11 май 2016 година за отмяна на Решение за изпълнение 2012/733/ЕС за изпълнение на Регламент (ЕС) № 492/2011 на Европейския парламент и на Съвета по отношение на попълването на свободните работни места и повторното създаване на EURES (нотифицирано под номер С(2016) 2772) (Текст от значение за ЕИП)

13.5.2016   
            
            
               BG
            
            
               Официален вестник на Европейския съюз
            
            
               L 125/24
            
         РЕШЕНИЕ ЗА ИЗПЪЛНЕНИЕ (ЕС) 2016/716 НА КОМИСИЯТА
   от 11 май 2016 година
   за отмяна на Решение за изпълнение 2012/733/ЕС за изпълнение на Регламент (ЕС) № 492/2011 на Европейския парламент и на Съвета по отношение на попълването на свободните работни места и повторното създаване на EURES
   
      
         (нотифицирано под номер С(2016) 2772)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 492/2011 на Европейския парламент и на Съвета от 5 април 2011 г. относно свободното движение на работници в Съюза (1), и по-специално член 38 от него,
   като има предвид, че:
   
               (1)
            
            
               Регламент (ЕС) 2016/589 на Европейския парламент и на Съвета (2) заменя регулаторната рамка относно EURES, установена в глава II от Регламент (ЕС) № 492/2011.
            
         
               (2)
            
            
               В Решение за изпълнение 2012/733/ЕС на Комисията (3) се определят подробните правила относно функционирането на европейската мрежа на службите по заетостта („мрежата EURES“), по-специално по отношение на попълването на свободните работни места и заявленията за работа.
            
         
               (3)
            
            
               В Регламент (ЕС) 2016/589 се установяват нови правила относно попълването на свободните работни места и заявленията за работа и се създава повторно мрежата EURES чрез включването на всички аспекти, обхванати от Решение за изпълнение 2012/733/ЕС.
            
         
               (4)
            
            
               Поради това, с оглед на правната сигурност и яснота, Решение за изпълнение 2012/733/ЕС следва да бъде отменено най-късно от датата, на която влиза в сила Регламент (ЕС) 2016/589,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение 2012/733/ЕС се отменя, считано от 12 май 2016 г. — датата на влизане в сила на Регламент (ЕС) 2016/589.
   Член 2
   Адресати на настоящото решение са държавите членки.
   
      Съставено в Брюксел на 11 май 2016 година.
      
         
            За Комисията
         
         Marianne THYSSEN
         
            Член на Комисията
         
      
   
   
      (1)  ОВ L 141, 27.5.2011 г., стр. 1.
   
      (2)  Регламент (ЕС) 2016/589 на Европейския парламент и на Съвета от 13 април 2016 г. относно европейска мрежа на службите по заетостта (EURES), достъп на работниците до услуги за мобилност и по-нататъшно интегриране на пазарите на труда и за изменение на регламенти (ЕС) № 492/2011 и (ЕС) № 1296/2013 (ОВ L 107, 22.4.2016 г., стр. 1).
   
      (3)  Решение за изпълнение 2012/733/ЕС на Комисията от 26 ноември 2012 г. за изпълнение на Регламент (ЕС) № 492/2011 на Европейския парламент и на Съвета по отношение на попълването на свободните работни места и повторното създаване на EURES (ОВ L 328, 28.11.2012 г., стр. 21).